A Bizottság határozata
(1992. július 30.)
a harmadik országokban a szarvasmarha-embriók Közösségbe irányuló exportjára feljogosított embriógyűjtő munkacsoportok jegyzékének megállapításáról
(92/452/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 90/425/EK irányelvvel [1] módosított, a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [2] és különösen annak 8. cikkére,
mivel a 91/270/EGK bizottsági határozat [3] megállapítja azon harmadik országok jegyzékét, ahonnan engedélyezett a tagállamok számára szarvasmarha-embrió behozatala;
mivel most szükség van a 91/270/EGK bizottsági határozattal létrehozott jegyzékben foglalt, harmadik országokban feljogosított embriógyűjtő munkacsoportjainak jegyzékének összeállítására;
mivel megállapítást nyert, hogy a 91/270/EGK bizottsági határozatban említett jegyzékben foglalt harmadik országok állat-egészségügyi szolgálatai kellő hatáskörrel rendelkeznek és megfelelő ellenőrzést gyakorolnak a területükön tevékenykedő embriógyűjtő munkacsoportok felett, és mivel az említett állat-egészségügyi szolgálatok kötelezettséget vállaltak arra, hogy csak azon munkacsoportoknak engedélyezik a Közösségbe történő kivitelre szánt szarvasmarha-embrió begyűjtését, kezelését és tárolását, amelyek mindenben megfelelnek a 89/556/EGK irányelv A. mellékletének I. és II. fejezetében foglalt követelményeknek;
mivel a jegyzékben szereplő harmadik országok állat-egészségügyi szolgálatai kötelezettséget vállaltak arra, hogy visszavonják az embriógyűjtő munkacsoport engedélyét, amennyiben az engedély megadásához szükséges egy vagy több feltételnek az többé már nem tesz eleget, valamint hogy értesítik a Bizottságot minden ilyen változásról;
mivel a jegyzékben szereplő némely harmadik ország illetékes állat-egészségügyi hatóságai még nem nyújtották be a jóváhagyott embriógyűjtő munkacsoportok jegyzékét, és új információk juthatnak a Bizottság tudomására; mivel szükség lesz e határozat felülvizsgálatára és módosítására;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A tagállamok harmadik országokból csak az e határozat mellékletében foglalt jegyzékben szereplő embriógyűjtő munkacsoport által begyűjtött, kezelt és tárolt embriót hoznak be.
2. cikk
Ennek a határozatnak a tagállamok a címzettjei.
Kelt Brüsszelben, 1992. július 30-án.